ຫວ່າງແລ້ວນີ້, ຢູ່ ຮ່າໂນ້ຍ, ກອງບັນຊາການນະຄອນຫຼວງຮ່າໂນ້ຍ ໄດ້ຈັດພິທີມອບຮັບອຸປະກອນການແພດ ໃນການປ້ອງກັນ, ສະກັດກັ້ນໂລກລະບາດໂຄວິດ - 19 ໃຫ້ແກ່ກອງບັນຊາການນະຄອນຫຼວງ ວຽງຈັນ (ປະເທດສາທາລະນະລັດ ປະຊາທິປະໄຕປະຊາຊົນ ລາວ).
ເຂົ້າຮ່ວມພິທີມີທ່ານ ພົນຈັດຕະວາ ຫງວຽນກ໊ວກຢວດ, ກຳມະການຄະນະບໍລິຫານງານຄະນະພັກນະຄອນ, ຜູ້ບັນຊາການກອງບັນຊາການນະຄອນຫຼວງ ຮ່າໂນ້ຍ, ທ່ານ ແສງເພັດ ຮຸ່ງບຸນຍວງ ເອກອັກຄະລັດຖະທູດ ແຫ່ງສາທາລະນະສຸກ ປະຊາທິປະໄຕ ປະຊາຊົນ ລາວ ປະຈຳ ຫວຽດນາມ…
ອຸປະກອນການແພດລວມມີ: ຜ້າອັດປາກດັງ 50.000 ອັນ, ນ້ຳຢາລ້າງມືຂ້າເຊື້ອ 1.000 ຕຸກ ແລະ ເຄື່ອງແທກອຸນຫະພຸນຮ່າງກາຍ 50 ເຄື່ອງ. ຈຳນວນຂອງຂວັນເພື່ອແນໃສ່ແບ່ງປັນຄວາມຫຍຸ້ງຍາກກັບກອງທັບ, ປະຊາຊົນ ປະເທດ ລາວ ແລະ ປະກອບສ່ວນເຂົ້າໃນການເພີ່ມທະວີນ້ຳໃຈສາມັກຄີ, ມິດຕະພາບ, ຄວາມໄວ້ເນື້ອເຊື່ອໃຈເຊິ່ງກັນ ແລະກັນ ລະຫວ່າງສອງປະເທດ, ສອງກອງທັບ ຫວຽດນາມ - ລາວ ເວົ້າລວມ, ລະຫ່ວາງກອງບັນຊາການນະຄອນຫຼວງຮ່າໂນ້ຍ - ກອງບັນຊາການທະຫານນະຄອນຫຼວງວຽງຈັນເວົ້າສະເພາະ.
ກ່າວຄຳເຫັນທີ່ພິທີ, ທ່ານພົນຈັດຕະວາ ຫງວຽນກ໊ວກຢວດ ໄດ້ຢັ້ງຢືນວ່າ “ຈຳນວນອຸປະກອນການແພດປ້ອງກັນ, ຕ້ານໂລກລະບາດໂຄວິດ - 19 ເຖິງວ່າບໍ່ຫຼາຍເມື່ອທຽບໃສ່ກັບຄວາມຕ້ອງການຂອງປະເທດລາວກໍ່ຕາມ ແຕ່ກໍ່ສະແດງນ້ຳໃຈສຸດຈິດສຸດໃຈຂອງພະນັກງານ, ນັກຮົບ ກຳລັງປະກອບອາວຸດຂອງກອງບັນຊາການນະຄອນຫຼວງ, ປະກອບສ່ວນເຂົ້າໃນການລະດົມກຳລັງໃຈ, ໜູນຊ່ວຍພະນັກງານ, ນັກຮົບກອງບັນຊາການທະຫານນະຄອນຫຼວງວຽງຈັນ ເຂົ້າຮ່ວມການປ້ອງກັນ, ສະກັດກັ້ນໂລກລະບາດໂຄວິດ - 19”.
ທ່ານ ພົນຈັດຕະວາ ຫງວຽນກ໊ວກຢຸງ ສະແດງຄວາມປາດຖະໜາວ່າ ໃນໄລຍະຈະມາເຖິງຈະສືບຕໍ່ໄດ້ຮັບຄວາມເອົາໃຈໃສ່ຈາກສະຖານທູດ ລາວ ປະຈຳ ຫວຽດນາມ ເພື່ອໃຫ້ກອງບັນຊາການນະຄອນຫຼວງຮ່າໂນ້ຍ ແລະ ກອງບັນຊາການທະຫານນະຄອນຫຼວງວຽງຈັນ ມີການຮ່ວມມືຢ່າງແໜ້ນແຟ້ນ, ມີປະສິດທິຜົນກ່ວາອີກ, ປະກອບສ່ວນເຂົ້າໃນການປະຕິບັດສຳເລັດໜ້າທີ່ປົກປ້ອງນະຄອນຫຼວງສອງປະເທດ.
ບຸນຄົງ